
న్యూఢిల్లీ: ఇద్దరు సాధ్వీలపై అత్యాచారానికి పాల్పడిన కేసులో డేరా బాబా గుర్మీత్ రాం రహీం సింగ్ జైలు శిక్ష అనుభవిస్తున్న విషయం తెలిసిందే. అయితే డేరా సచ్చా సౌదాలో ఇప్పటికే తనిఖీలు నిర్వహించిన పోలీసులు పలు ఆయుధాలు, నగదు స్వాధీనం చేసుకున్నారు. కోర్టు ఆదేశాల మేరకు ఇవాళ మరోసారి తనిఖీలు నిర్వహించనున్నారు. ఈ నేపథ్యంలో సిర్సాలో హై అలర్ట్ ప్రకటించారు. సిర్సాలో 40 కంపెనీలతో భద్రతా ఏర్పాట్లు చేశారు. సీఆర్పీఎఫ్, ఐటీబీపీ, బీఎస్ఎఫ్ , ఆర్ఏఎఫ్ బలగాలు రంగంలోకి దిగాయి. కోర్టు కమిషనర్  రిటైర్డ్ జస్టిస్  ఏకేఎస్ పవార్  నేతృత్వంలో తనిఖీలు నిర్వహించనున్నారు. గతంలో డేరా సచ్చా సౌదాలో  హరియాణా పోలీసులు  భారీగా ఆయుధాలు స్వాధీనం చేసుకున్నారు.ఇదిలాఉండగా.. డేరా అనుచరులు సృష్టించిన విధ్వంసంలో జరిగిన ఆస్తి నష్టం వివరాలను పంజాబ్ ప్రభుత్వం ప్రకటించింది. మొత్తం రూ.200 కోట్ల మేర ఆస్తి నష్టం జరిగినట్లు తేల్చింది. ఈ మొత్తాన్ని డేరా నుంచి రికవరీ చేసేందుకు సిద్ధమవుతున్నట్లు ప్రభుత్వ వర్గాలు తెలిపాయి.

newdhilly: iddaru saadhveelapai atyaachaaraaniki paalpadina kesulo dera baba gurmeet raam raheem sing jailu shiksha anubhavistunna vishayam telisinde. ayithe dera sacha soudaalo ippatike tanikheelu nirvahinchina poliisulu palu aayudhaalu, nagadu swaadheenam chesukunnaru. kortu aadesaala meraku ivaala marosari tanikheelu nirvahinchanunnaaru. ee nepathyamlo sirsalo hai alart prakatinchaaru. sirsalo 40 companylatho bhadrata erpaatlu chesaru. crpf, itbp, bsf , arf balagaalu rangamloki digaayi. kortu commisioner  retired justis  aks pawar  netrutvamlo tanikheelu nirvahinchanunnaaru. gatamlo dera sacha soudaalo  hariana poliisulu  bhariga aayudhaalu swaadheenam chesukunnaru.idilaaundagaa.. dera anucharulu srushtinchina vidhvamsamlo jarigina aasti nashtam vivaraalanu panjab prabhutvam prakatinchindi. mottam roo.200 kotla mera aasti nashtam jariginatlu telchindi. ee mottaanni dera nunchi rikavari chesenduku siddhamavutunnatlu prabhutva vargaalu telipai.